T.NUI04 - “’Aore ti’aturi, ’aore fero…”
‘Ia ora na ‘e Maeva.
Māuuruuru i tō tātou fārereira’a i teie nei mahana.
‘ A fa’aro’o mai na te tahi uiuira’a i fā mai i roto i tō’u ‘ā’au. 
E māna’ona’ora’a faufa’a ānei teie
‘Ia hi’o maita’i tātou, ‘ia ‘ite tātou, i roto i te ‘utuāfare, i te fare ha’api’ira’a, i roto i te fare pure, i te feiā tei tā’ati ia rātou, tei here ia rātou, tei pāruru ia rātou.
Nō hea mai teie tūhonora’a i rotopū i te mau ta’ata
Nō te aha te mau ta’ata e pure i te atua
Nō te aha te tamari’i e fa’aro’o nei i te metua
Nō te aha te pīahi e fa’aro’o i te ‘orometua
E aha mau ā te ti’aturi
E ‘ite ānei ‘outou i te aura’a o teie ta’o
Ti’aturi no te aha, tūturi ia vai, ti’aturi i te metua, ‘aore rā i te mau hoa,
Ti’aturi i te atua, ti’aturi i te mau tāura,
E ti’a ānei ia ‘outou e ti’aturi ia te tahi ‘e te tahi,
Te ti’aturi, e pūai ‘itea-‘ore-hia, e tauturu ia tātou ‘ia nu’u i roto i te roara’a o te tau ; ta’a’ē noa atu te fē’a’a ‘e te pe’ape’a.
E patuhia teie e te parau mau ‘e te mau ha’a.
Mai te va’a e taraihia e te fa’a’oroma’i, e riro mai e faura’o pāpū ‘ia ‘ore ‘ia tū’inohia.
‘Aore ti’aturi, ‘aore fero, ‘e’ere ānei ?

